Saujomis supiltas kalnas
Vienas senelis pasakojo, kad tenai (ant Šimonių kalno) buvusi didelė pilis. Sako, kad tą kalną žmonės supylė ir ant jo pastatė didelę pilį, kad geriau būtų apsiginti. Bet kartą užpuolę tą pilį priešai, gyventojus išžudę, o pilį sugriovę.

– Oi jūs vaikai, vaikai, kad jūs žinotumėt, kaip tas kalnas atsirado, tai jūs taip nešnekėtumėt! Tas kalnas yra žmonių saujomis suneštas. Gal čia dabar tūkstančiai kaulų pūva. Kad jie čia atsikeltų, gal dar didesnis kalnas pasidarytų!

Padavimai
Padavimai apie piliakalnius